Võidelda koos head usuvõitlust  Peapiiskop märkis sõnavõtus, et oleme siiski loodud kollektiivsetena. Piibliski räägitakse ühest karjast hea karjase juhatuse all. Me ei tohi unustada, et oleme kristliku kirikuna üks tervik. Meil kipub mõnikord teisiti kujunema, oleme kanged. Ta kutsus üles mõtlema kiriku terviklikkuse peale, tunnetama küünarnukitunnet, seda, et meid on rohkem.  Ehk saaksime oma individualismist üle ning meie kirik muutuks ühtsemaks. Tema soov oli võidelda koos head usuvõitlust.  Sinodil said sõna ka Kirchhaini praostkonna esindajad, kes on Ida-Harjuga häid sõprussuhteid arendanud 2003. aastast. Praost ütles, et koostööks on ideid palju. Lõpuks valiti kirikukogu liikmed ja need on Margus Kirja, Raivo Linnas, Mart Johanson, asendusliikmed on Illar Hallaste, Arvo Rodi ja Joel-Siimo Põld. Praostkonna nõukokku kuuluvad praost, abipraost Hallaste ja kolm kirikukogu  liiget.  Sinodit tervitasid Kiili vallavanem Vambo Kaal ja kooli direktor Mihkel Rebane, kes on ka Kiili koolis religiooniõpetuse õpetaja. Kirikurahvale tehti ekskursioon uues ja kaunis koolis ning lasteaias. Tõesti meeliülendav oli näha, kui heades tingimustes Kiili valla lapsed kasvavad.